Goude vot an departamantoù e voe splann an ezhomm da gaout un aozadur teknikel war ar yezh gouest da  harpañ melestradurezh an hentoù en he chefridi nevez. Dar mare-se e oa krog Olier ar Mogn da luskañ ur bodad labour war ar yezh e diabarzh Skol-Uhel ar Vro. Pal pennañ ar bodad-se a oa harpañ ar velestradurezh ha divizout peseurt termenoù a oa da vezañ lakaet war ar panelloù. Dre ma kaver dreist-holl anvioù-lech war panelloù an hentoù-departamant e voe anvet ar bodad Bodad Enklask war an Anvioù-lech hag ar Panelloù-henchañ. Lukian Kergoat a yeas da gadoriad kentañ ar bodad.